b'\n_START_ARTICLE_\nGuo Jia\n_START_SECTION_\nBiografia\n_START_PARAGRAPH_\nGuo havia nascut al Comtat de Yangdi (en l\'actualitat Yuzhou, Henan). Al principi es va buscar una posici\xc3\xb3 sota les ordres de Yuan Shao, el senyor de la guerra m\xc3\xa9s poder\xc3\xb3s en eixe moment del nord de la Xina. Aix\xc3\xb2 no obstant, va jutjar a Yuan com un home indec\xc3\xads que no sabia com fer ple \xc3\xbas de persones amb talent. Pensant que Yuan tenia poques esperances d\'aconseguir grans coses va deixar al seu servei._NEWLINE_En el 196 EC, Guo va ser recomanant a Cao Cao per Xun Yu. Despr\xc3\xa9s d\'una discussi\xc3\xb3 sobre l\'estat de la Xina en aquell temps, tots dos es van agradar. Aleshores Cao va fer a Guo el seu assessor militar._NEWLINE_Durant la campanya contra L\xc3\xbc Bu en el 198, la for\xc3\xa7a de Cao Cao va guanyar tres batalles consecutives, for\xc3\xa7ant al seu enemic a retirar-se i a aquarterar-se dins de la ciutat de Xiapi. Per aquells dies les tropes de Cao estaven esgotades de lluitar, i aquest tenia la intenci\xc3\xb3 de retirar-se. Aix\xc3\xb2 no obstant, Guo persuad\xc3\xad a Cao de seguir endavant i donar-li a L\xc3\xbc Bu temps per recuperar-se. Cao va seguir el consell i a hora horada va prevaler contra el seu oponent._NEWLINE_En el 200 EC, Cao Cao s\'estava enfrontant a les forces de Yuan Shao a la Batalla de Guandu, i va marxar deixant la seva ciutat base (Xuchang) escassament vigilada. En veure aquesta oportunitat, Sun Ce, un senyor de la guerra del sud, va planejar anar al nord i atacar Xuchang. Tothom es va desesperar davant la not\xc3\xadcia, per\xc3\xb2 Guo predigu\xc3\xa9 que Sun, sent que era orgull\xc3\xb3s i impulsiu, seria assassinat per la seva pr\xc3\xb2pia gent abans d\'arribar a Xuchang. Fidel a la seva predicci\xc3\xb3, Sun va ser assassinat abans que pogu\xc3\xa9s creuar el riu Iang-Ts\xc3\xa9. Cao llavors va aconseguir una gran vict\xc3\xb2ria contra Yuan, solidificant la seva posici\xc3\xb3 com el m\xc3\xa9s important senyor de la guerra del nord._NEWLINE_Despr\xc3\xa9s de perdre la Batalla de Guandu, Yuan Shao va morir prompte. El seu llegat va ser objecte d\'una disputa entre dos dels seus fills, Yuan Tan i Yuan Shang. Molts van instar a Cao Cao a aprofitar l\'oportunitat per acabar amb els hereus. Aix\xc3\xb2 no obstant, Guo en va aconsellar a Cao de canviar la seva atenci\xc3\xb3 cap al sud per aix\xc3\xad atacar a Liu Biao que era a la Prov\xc3\xadncia de Jing, i deixar que els germans es destru\xc3\xafren a soles batallant entre ells._NEWLINE_Cao Cao va acceptar el consell de Guo i prepar\xc3\xa0 una campanya contra Liu Biao. Els germans Yuan efectivament s\'esgotaren a soles, resultant en un Yuan Tan aclaparat en busca de l\'ajuda de Cao. Cao va traslladar la seva for\xc3\xa7a de nou al nord i va derrotar f\xc3\xa0cilment a Yuan Shang, el qual va escapar cap a Tadun, el cap de les tribus Wuhuan. Cao llavors va conquistar a Yuan Tan a Nanpi i va prendre el control de la Prov\xc3\xadncia de Ji._NEWLINE_Per aleshores, Cao Cao tenia la intenci\xc3\xb3 d\'iniciar una expedici\xc3\xb3 cap a l\'interior del nord per erradicar a Yuan Shang i a les tribus wuhuan, per\xc3\xb2 molts temien de la possibilitat que Liu Biao atacara des del sud. Guo va encoratjar a Cao a emprendre r\xc3\xa0pidament l\'expedici\xc3\xb3 per prevenir un ressorgiment del poder de Yuan Shang. D\'acord amb el consell de Guo, l\'ex\xc3\xa8rcit va viatjar lleuger, deixant enrere la major part dels subministraments. El r\xc3\xa0pid atac resultant va agafar desprevinguts als Wuhuan a la Batalla de la Muntanya del Llop Blanc. Tadun va ser mort i Yuan es va exiliar en el que avui en dia \xc3\xa9s Heilongjiang i Jilin._NEWLINE_Guo va transir d\'una malaltia en el 207 a la jove edat dels 37 anys. Se li va conferir el nom a t\xc3\xadtol p\xc3\xb2stum de "Marqu\xc3\xa8s de Zhen" (\xe8\xb4\x9e\xe4\xbe\xaf). Un any m\xc3\xa9s tard, despr\xc3\xa9s que Cao Cao va ser derrotat a la Batalla dels Penya-segats Rojos, aquest es va lamentar dient: "Si Fengxiao (nom estilitzat de Guo Jia) estiguera viu, jo no estaria en aquest estat."\n_START_SECTION_\nRefer\xc3\xa8ncies modernes\n_START_PARAGRAPH_\nIgual que molts dels seus contemporanis, Guo apareix en la saga de videojocs del Romance of the Three Kingdoms de Koei. En general t\xc3\xa9 unes estad\xc3\xadstiques molt altes en intel\xc2\xb7lig\xc3\xa8ncia i pol\xc3\xadtica._NEWLINE_Guo tamb\xc3\xa9 apareix en la saga de videojocs Dynasty Tactics de Koei. Ell actua com l\'assessor principal de Cao Cao. En el Dynasty Tactics original, ell mor a la meitat del joc. En el Dynasty Tactics 2, aix\xc3\xb2 no obstant, ell viu molt m\xc3\xa9s temps. A m\xc3\xa9s, en el Dynasty Tactics original \xc3\xa9s Guo qui comanda l\'ex\xc3\xa8rcit de Cao en la Batalla dels Penya-segats Rojos, mentre que Cao Cao est\xc3\xa0 ocupat en un altre lloc. Preveient la maniobra de Zhou Yu de cremar els vaixells, ell mateix s\'utilitza com a esquer per a atreure l\'estrateg, i a continuaci\xc3\xb3 fa esclatar la seva nau morint ell i Zhou Yu, mentre alhora delma la flota de Wu.'